Positiivi

Positiivi eli perusaste on adjektiivin tai adverbin vertailuaste. Se on muoto, joka ilmaisee, millainen joku tai jokin on perusluonteeltaan.

Positiivin käsitettä tarvitaan sellaisten kielten kieliopeissa, joissa – kuten suomessa ja useimmissa muissakin Euroopan kielissä – adjektiiveilla on vertailuasteet, kuten tyypillisesti eurooppalaisessa kielioppiperinteessä kuvatut komparatiivi ja superlatiivi, esim. mukava [positiivi] – mukavampi [komparatiivi] – mukavin [superlatiivi]. (Suuressa osassa maailman kieliä, etenkin Euroopan ulkopuolella, tällaisia vertailuastejärjestelmiä ei tunneta vaan vertailu ilmaistaan toisin.) Tässä vertailuasteiden järjestelmässä positiivi on tunnukseton perusmuoto.

 Lähteet 

Luokka:Kielioppi